Diari Oficial de la Generalitat Valenciana


Sumari del DOGV 7552, del 19-06-2015 (2015/5748)

RESOLUCIÓ de 9 de juny de 2015, del secretari autonòmic d'Economia i Ocupació, director general del Servici Valencià d'Ocupació i Formació (Servef), per la qual s'amplia el termini de resolució de les sol·licituds presentades per a l'obtenció de les subvencions destinades a finançar accions d'orientació per als participants en la garantia d'ocupació juvenil, regulades en l'Orde 49/2014, de 30 de desembre, de la Conselleria d'Economia, Indústria, Turisme i Ocupació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7552

Data del DOGV
:   19-06-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/5748


Data del document
:   09-06-2015

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * ajuda pública

RESOLUCIÓ de 9 de juny de 2015, del secretari autonòmic d'Economia i Ocupació, director general del Servici Valencià d'Ocupació i Formació (Servef), per la qual s'amplia el termini de resolució de les sol·licituds presentades per a l'obtenció de les subvencions destinades a finançar accions d'orientació per als participants en la garantia d'ocupació juvenil, regulades en l'Orde 49/2014, de 30 de desembre, de la Conselleria d'Economia, Indústria, Turisme i Ocupació. [2015/5748]  
El 10 de març de 2015 es va publicar en el Diari Oficial de la Comunitat Valenciana número 7482 l'Orde 49/2014, de 30 de desembre, de la Conselleria d'Economia, Indústria, Turisme i Ocupació, per la qual es regulen i convoquen, per a l'exercici 2015, subvencions destinades a finançar accions d'orientació per als/les participants en la garantia d'ocupació juvenil.  
L'article 7.5 de l'orde va establir un termini de 20 dies naturals, des de l'endemà de la publicació en el DOCV, per a la presentació de sol·licituds. El termini va acabar el 30 de març de 2015.  
L'article 10.2 indica que el termini màxim per a resoldre i notificar la resolució procedent serà de tres mesos a comptar de l'endemà de la finalització del termini de presentació de sol·licituds. En conseqüència, el termini té com a data límit el 30 de juny de 2015.  
L'article 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú establix que l'Administració està obligada a dictar una resolució expressa en tots els procediments. Igualment, el punt 6 de l'article 42 permet que, amb caràcter excepcional, es puga acordar l'ampliació del termini màxim de resolució i notificació de forma motivada en relació amb les circumstàncies concurrents i esgotats tots els mitjans a disposició disponibles. Afig que l'ampliació no podrà ser superior al que s'establix per a la tramitació del procediment.  
El finançament de les ajudes regulades en l'orde ?condicionat que n'hi haja suficient i adequat en el pressupost de l'exercici 2015?, s'arreplega en la disposició addicional primera.  
Com que en estos moments està en tramitació administrativa una modificació pressupostària que afecta l'origen del finançament de l'orde, i com que este fet condiciona l'oportunitat i la conveniència de resoldre les sol·licituds en els terminis inicials previstos en l'orde, es fa necessari establir una pròrroga del termini de resolució de sol·licituds ?d'acord amb les limitacions descrites en el precepte referit de la Llei 30/1992- per a poder dur a terme els actes de resolució de les sol·licituds una vegada que haja acabat la tramitació de la modificació pressupostària.  
La disposició final primera de l'Orde 49/2014, de 30 de desembre, faculta el secretari autonòmic d'Economia i Ocupació i director general del Servef, per a dictar instruccions i adoptar les mesures que considere oportunes per a desplegar i aplicar l'orde.  
Per les raons exposades, resolc:  
  
Article únic. Ampliació del termini màxim per a resoldre  
El termini per a la resolució i notificació de les sol·licituds presentades per a l'obtenció de les subvencions regulades en l'Orde 49/2014, de 30 de desembre, de la Conselleria d'Economia, Indústria Turisme i Ocupació, per la qual es regulen i convoquen per a l'exercici 2015 subvencions destinades a finançar accions d'orientació per als/les participants en la garantia d'ocupació juvenil (DOCV 7482, 10.03.2015), s'amplia tres mesos, fins al 30 de setembre de 2015.  
Contra esta resolució d'ampliació del termini no es pot interposar cap recurs.  
  
Disposició final  
  
Única. Entrada en vigor  
Esta resolució entrarà en vigor l'endemà que es publique en el DOCV i resultarà aplicable a totes les sol·licituds que s'hagen presentat en la convocatòria arreplegada en l'article únic.  
  
València, 9 de juny de 2015.- El secretari autonòmic d'Economia i Ocupació i director general del Servef: Fernando Díaz Requena.